**รายงานการประชุมคณะกรรมการจัดการทรัพย์สินทางปัญญา**

**ครั้งที่ 1/2557**

**วันจันทร์ที่ 10 มีนาคม 2557 เวลา 11.00 น.**

**ณ ห้องประชุมอินทนิล 1 ชั้น 5 อาคารสำนักงานอธิการบดี**

-------------------------------------

**ผู้มาประชุม**

1. **รองศาสตราจารย์ ดร.วิโรจ อิ่มพิทักษ์ รักษาราชการการแทนอธิการบดี ประธานกรรมการ**

1. **ผู้ช่วยศาสตราจารย์เฟื่องฟ้า เมฆเกรียงไกร** รองอธิการบดีฝ่ายวิจัยและบริการวิชาการ รองประธานกรรมการ
2. รองศาสตราจารย์สุภัทรา โกไศยกานนท์ รองอธิการบดีฝ่ายวิชาการและ กรรมการ

 วิเทศสัมพันธ์

1. **นางจุฬาภรณ์ ตันติประสงค์** รองอธิการบดีฝ่ายการคลังและทรัพย์สิน กรรมการ
2. **รองศาสตราจารย์**วิมลพรรณ อาภาเวท คณบดีคณะเทคโนโลยีสื่อสารมวลชน กรรมการ
3. **ผู้ช่วยศาสตราจารย์**วราพันธ์ มุ่งวิชา คณบดีคณะบริหารธุรกิจ กรรมการ
4. **ผู้ช่วยศาสตราจารย์** ดร.อมรา อมรแก้ว คณบดีคณะวิทยาศาสตร์และเทคโนโลยี กรรมการ
5. **ผู้ช่วยศาสตราจารย์**อาภาพรรณ ยุเหล็ก คณบดีคณะอุตสาหกรรมสิ่งทอและ กรรมการ

 ออกแบบแฟชั่น

9. **อาจารย์ธานี สุคนธะชาติ** คณบดีคณะสถาปัตยกรรมศาสตร์ กรรมการ

10. นางวันดี ช่วยประยูรวงศ์ ผู้อำนวยการกองคลัง กรรมการ

11. ดร.วรลักษณ์ ปัญญาธิติพงศ์ แทนคณบดีคณะเทคโนโลยีคหกรรมศาสตร์ กรรมการ

12. ผู้ช่วยศาสตราจารย์ทง ลานธารทอง แทนคณบดีคณะวิศวกรรมศาสตร์ กรรมการ

13. นางสาวอรจิรา ธรรมไชยางกูร แทนคณบดีคณะศิลปศาสตร์ กรรมการ

14. **ผู้ช่วยศาสตราจารย์**จุฑามาศ พีรพัชระ ผู้อำนายการสถาบันวิจัยและพัฒนา กรรมการและเลขานุการ

**15. ผู้ช่วยศาสตราจารย์**พัชรินทร์พร ภู่อภิสิทธิ์ รองผู้อำนวยการสถาบันวิจัยและพัฒนา กรรมการและ

ผู้ช่วยเลขานุการ

16. **นางสาวอินท์ธีมา หิรัญอัครวงศ์ หัวหน้ากลุ่มวิจัย** กรรมการและ

ผู้ช่วยเลขานุการ

**ผู้ไม่มาประชุม**

1. **ผู้ช่วยศาสตราจารย์** ดร.ขจรศักดิ์ ศิริมัย คณบดีคณะครุศาสตร์อุตสาหกรรม ติดราชการ

**ผู้เข้าร่วมประชุม**

1. **นางพลอยวรินทร์ รังสิกรรพุม หัวหน้าสำนักงานผู้อำนวยการ**
2. **นางสาวรุจิรา จุ่นบุญ นักวิจัย**ปฏิบัติการ
3. **นางสาวพัชรนันท์ ยังวรวิเชียร เจ้าหน้าที่วิจัย**
4. **นางสาวเจนจิรา บ.ป.สูงเนิน เจ้าหน้าที่วิจัย**

**เริ่มประชุมเวลา 11.00 น.**

**ระเบียบวาระที่ 1 เรื่องแจ้งให้ที่ประชุมทราบ**

ประธานในที่ประชุม **รองศาสตราจารย์ ดร.วิโรจ อิ่มพิทักษ์**กล่าวเปิดประชุม และมอบ**ผู้ช่วยศาสตราจารย์**จุฑามาศ พีรพัชระ ผู้อำนวยการสถาบันวิจัยและพัฒนา ดำเนินการประชุมตามระเบียบวาระการประชุมดังต่อไปนี้

 **1.1 ประธานแจ้งให้ที่ประชุมทราบ**

 -ไม่มี-

 **1.2 เลขานุการแจ้งให้ที่ประชุมทราบ**

 สถาบันวิจัยและพัฒนา (สวพ.) ได้ดำเนินการด้านการจัดการทรัพย์สินทางปัญญา โดยจัดทำระเบียบฯ ผ่านคณะกรรมการชุดต่างๆ ดังนี้ 1) คณะกรรมการยกร่างระเบียบทางการเงิน 2) คณะกรรมการบริหารเงินรายได้ 3) คณะกรรมการออกประกาศ ระเบียบ ข้อบังคับของมหาวิทยาลัย และได้นำระเบียบฯเข้าที่ประชุมสภามหาวิทยาลัย โดยประกาศใช้เป็นระเบียบมหาวิทยาลัยเทคโนโลยีราชมงคลพระนคร ว่าด้วยการจัดการทรัพย์สินทางปัญญา พ.ศ.2555 เมื่อวันที่ 6 กรกฎาคม 2555 และได้ดำเนินการแต่งตั้งคณะกรรมการจัดการทรัพย์สินทางปัญญา ตามคำสั่งแต่งตั้งคณะกรรมการจัดการทรัพย์สินทางปัญญา ที่ 843/2555 ลงวันที่ 24 กันยายน 2555 และคำสั่งแต่งตั้งคณะกรรมการจัดการทรัพย์สินทางปัญญา (แก้ไข) ที่ 926/2555 ลงวันที่ 5 ตุลาคม 2555 การประชุมครั้งนี้เป็นการประชุม ครั้งที่ 1/2557 เพื่อพิจารณา (ร่าง) ประกาศมหาวิทยาลัยเทคโนโลยีราชมงคลพระนคร เรื่อง หลักเกณฑ์และเงื่อนไขการจัดสรรสิทธิประโยชน์และการโอนสิทธิในทรัพย์สินทางปัญญา ซึ่งได้ผ่านคณะกรรมการออกประกาศ ระเบียบ ข้อบังคับของมหาวิทยาลัยพิจารณาเรียบร้อยแล้ว

 สวพ. ได้ดำเนินการสรุปข้อมูลการจดทะเบียนงานทรัพย์สินทางปัญญา (สิทธิบัตร/อนุสิทธิบัตร/ลิขสิทธิ์) ปีงบประมาณ 2550-2556 ดังนี้

|  |  |  |
| --- | --- | --- |
| คณะ | สรุปข้อมูลการจดทะเบียนงานทรัพย์สิน ทางปัญญา ปีงบประมาณ 2550-2556 | **รวม**(ผลงาน) |
| สิทธิบัตร(ผลงาน) | อนุสิทธิบัตร(ผลงาน) | ลิขสิทธิ์(ผลงาน) |
| คณะครุศาสตร์อุตสาหกรรม |   |   |  5 | **5** |
| คณะเทคโนโลยีคหกรรมศาสตร์ |   |   |  33 | **33** |
| คณะเทคโนโลยีสื่อสารมวลชน |   |   | 10 | **10** |
| คณะบริหารธุรกิจ |   |   | 3 | **3** |
| คณะวิทยาศาสตร์และเทคโนโลยี |  1 |   | 5 | **6** |
| คณะวิศวกรรมศาสตร์ |   |  3 | 4 | **7** |
| คณะศิลปศาสตร์ |   |   | 12 | **12** |
| คณะอุตสาหกรรมสิ่งทอและออกแบบแฟชั่น |   |   | 5  | **5** |
| คณะสถาปัตยกรรมศาสตร์และการออกแบบ | 2  |   |  6 | **8** |
| มหาวิทยาลัยเทคโนโลยีราชมงคลพระนคร |   |   |  16 | **16** |
| **รวม** | **3** | **3** | **99** | **105** |

ผู้ช่วยศาสตราจารย์จุฑามาศ พีรพัชระ ผู้อำนวยการสถาบันวิจัยและพัฒนาได้อธิบายถึงความแตกต่างของความหมายและประเภทของงานทรัพย์สินทางปัญญา(สิทธิบัตร/อนุสิทธิบัตร/ลิขสิทธิ์) ซึ่งลิขสิทธิ์หมายถึงทรัพย์สิน ทางปัญญาอย่างหนึ่งที่กฎหมายให้ความคุ้มครอง เช่น งานทางวรรณกรรม บทประพันธ์ ของมหาวิทยาลัยส่วนใหญ่ เป็นรายงานวิจัยฉบับสมบูรณ์ หนังสือและซีดี ซึ่งเป็นสื่อการจัดการศึกษาทางไกลผ่านดาวเทียมโดยลิขสิทธิ์ที่เป็นรายงานวิจัย หนังสือ เป็นกรรมสิทธิ์ของนักวิจัย สำหรับซีดีการจัดการศึกษาทางไกลผ่านดาวเทียมที่สำนักวิทยบริการและเทคโนโลยีสารสนเทศ เป็นผู้ดำเนินการและ สวพ. เป็นผู้จดแจ้งลิขสิทธิ์ ให้ถือเป็นกรรมสิทธิ์ของมหาวิทยาลัย สิทธิบัตรและ อนุสิทธิบัตรเป็นไปตามข้อกำหนดของกรมทรัพย์สินทางปัญญา สิทธิบัตรและอนุสิทธิบัตรแตกต่างกันในเรื่อง ของระยะเวลาของการคุ้มครองสิทธิโดยอนุสิทธิบัตรมีการคุ้มครองภายในระยะเวลา 6 ปี แต่สิทธิบัตรมีอายุการคุ้มครอง 20 ปี

 ที่ผ่านมาในปี 2550-2556 มีการจดสิทธิบัตร จำนวน 3 ผลงาน และการจดอนุสิทธิบัตรจำนวน 3 ผลงาน และลิขสิทธิ์จำนวน 99 ผลงาน รวม 105 ผลงาน โดยยังมิได้มีรายได้ที่เกิดจากทรัพย์สินทางปัญญาดังกล่าว ที่ผ่านมา สวพ. ได้มีการเชิญวิทยากรจากกรมทรัพย์สินทางปัญญามาให้ความรู้เกี่ยวกับทรัพย์สินทางปัญญาแก่นักวิจัย ในโครงการพัฒนาศักยภาพนักวิจัย

 **มติที่ประชุม รับทราบ มอบคณบดี ผู้อำนวยการสถาบันวิจัยและพัฒนา รองอธิการบดีฝ่ายวิจัยและบริการวิชาการ ดำเนินการบริหารจัดการให้บุคลากรทั้งสายวิชาการและสายสนับสนุนทราบและกระตุ้นเกี่ยวกับการดำเนินงานการจัดการทรัพย์สินทางปัญญา และพิจารณาคณะกรรมการจัดการทรัพย์สินทางปัญญาให้เหมาะสม และครอบคลุม หากยังไม่ครอบคลุมให้จัดตั้งใหม่และนำเข้าที่ประชุมในเดือนถัดไป**

**ระเบียบวาระที่ 2 เรื่องรับรองรายงานการประชุม**

 -ไม่มี-

**ระเบียบวาระที่ 3 เรื่องสืบเนื่อง**

 -ไม่มี-

**ระเบียบวาระที่ 4 เรื่องเสนอเพื่อพิจารณา**

 4.1 (ร่าง) ประกาศมหาวิทยาลัยเทคโนโลยีราชมงคลพระนคร เรื่อง หลักเกณฑ์และเงื่อนไขการจัดสรรสิทธิประโยชน์และการโอนสิทธิในทรัพย์สินทางปัญญา

 ผู้อำนวยการสถาบันวิจัยและพัฒนา มอบผู้ช่วยศาสตราจารย์พัชรินทร์พร ภู่อภิสิทธิ์ รองผู้อำนวยการ ฝ่ายบริหาร สวพ. ชี้แจงในที่ประชุมตามรายละเอียด (ร่าง) ประกาศมหาวิทยาลัยเทคโนโลยีราชมงคลพระนคร เรื่อง หลักเกณฑ์และเงื่อนไขการจัดสรรสิทธิประโยชน์และการโอนสิทธิในทรัพย์สินทางปัญญา

 การดำเนินการจัดทำ (ร่าง) ประกาศมหาวิทยาลัยเทคโนโลยีราชมงคลพระนครเรื่อง หลักเกณฑ์ และเงื่อนไขการจัดสรรสิทธิประโยชน์และการโอนสิทธิในทรัพย์สินทางปัญญา ได้ผ่านคณะกรรมการออกประกาศ ระเบียบ ข้อบังคับของมหาวิทยาลัยพิจารณาเรียบร้อยแล้ว และนำเข้าที่ประชุมคณะกรรมการจัดการทรัพย์สินทางปัญญา เพื่อพิจารณา ดังนี้

1. สัดส่วนของการจัดสรรสิทธิประโยชน์ในทรัพย์สินทางปัญญา ตามร่างประกาศฯ ข้อ 2. ซึ่งได้จัดสรรเป็น 4 ส่วน คือ

 (ก) ผู้ประดิษฐ์ ผู้สร้างสรรค์ ร้อยละห้าสิบ

 (ข) หน่วยงานต้นสังกัดของผู้ประดิษฐ์ หรือผู้สร้างสรรค์ ร้อยละยี่สิบ

 (ค) กองทุนเพื่อการวิจัย ร้อยละยี่สิบ

 (ง) มหาวิทยาลัย ร้อยละสิบ

 2. การโอนสิทธิในทรัพย์สินทางปัญญาให้แก่ผู้ประดิษฐ์ หรือผู้สร้างสรรค์กรณีมหาวิทยาลัยไม่ประสงค์ จะจดทะเบียนสิทธิบัตร หรืออนุสิทธิบัตร หรือไม่นำทรัพย์สินทางปัญญาไปใช้ประโยชน์ในเชิงพาณิชย์ ตามร่างประกาศฯ ข้อ 3 และข้อ 4

 **มติที่ประชุม รับทราบ มอบ สวพ. แจ้งหน่วยงานเพื่อพิจารณาสัดส่วนของการจัดสรรสิทธิประโยชน์ ทางทรัพย์สินทางปัญญา พร้อมนำเสนอในการประชุมเดือนถัดไป**

**ระเบียบวาระที่ 5 เรื่องเสนอเพื่อทราบ**

 -ไม่มี-

**ระเบียบวาระที่ 6 เรื่องอื่นๆ**

 -ไม่มี**-**

**เลิกประชุมเวลา 12.30 น.**

 **นางสาวอินท์ธีมา หิรัญอัครวงศ์**

 ผู้จดรายงานการประชุม

ผู้ช่วยศาสตราจารย์พัชรินทร์พร ภู่อภิสิทธิ์

ผู้ตรวจรายงานการประชุม

 ผู้ช่วยศาสตราจารย์จุฑามาศ พีรพัชระ

 ผู้ตรวจรายงานการประชุม